A határozat elfogadásához **egyszerű** többség szükséges

**Előterjesztés**

***a 1. számú napirendi ponthoz***

**Cikó Község Önkormányzata Képviselő-testületének 2018. január 23-án tartandó rendkívüli ülésére**

**Bonyhád II. háziorvosi körzet működési engedélye**

**Előterjesztő és előadó: Haures Csaba polgármester**

**Az előterjesztést készítette: Bakó Józsefné jegyző**

**Tisztelt Képviselő-testület!**

Dr. Rumbus Zoltán háziorvos 2017. augusztus 29-én írásban jelezte, hogy 2017. szeptember 1. napjával rendes felmondási idővel (6 hónap) felmondja Önkormányzatunkkal kötött feladat-ellátási szerződését. Bonyhád Város Önkormányzata a 200/2017.(X.5.) sz. határozatával elfogadta, hogy a Bonyhád II. háziorvosi körzetben háziorvosi feladatok ellátására kötött szerződését a Rumbus Egészségügyi és Szolgáltató Bt. 2018. február 28-i hatállyal felmondja. A **feladat-ellátási szerződés megszüntetésének** tervezete az előterjesztés **1. sz. melléklete.**

Az egészségügyi alapellátásról szóló 2015. évi CXXIII. törvény 5. § (1) bekezdés a) pontja szerint a települési önkormányzat gondoskodik a háziorvosi alapellátásról. 2018. március 1-jétől Bonyhád Város Önkormányzatának helyettes orvos alkalmazásával kell biztosítania a háziorvosi körzet működését, ezért a Nemzeti Egészségbiztosító Alapkezelő által történő finanszírozás biztosítása érdekében működési engedély iránti kérelmet kell benyújtani a Tolna Megyei Kormányhivatal Szekszárdi Járási Hivatala Hatósági Főosztály Népegészségügyi Osztályára.

A folyamatos és zavartalan háziorvosi feladatellátás biztosítása érdekében Bonyhád Város megállapodott Dr. Molnár Máriával, a IV. háziorvosi körzet háziorvosával, aki 2018. március 1. és 2018. november 30. között vállalja a helyettesítést, amennyiben Dr. Rumbus Zoltán a praxist nem értékesíti ezen időpont előtt. Erről megbízási szerződést kell kötni a Doktornővel, melynek tervezete az előterjesztés **2. sz. melléklete.**

# Kérem a Tisztelt Képviselő-testületet, hogy a háziorvosi ellátás folyamatos működése érdekében a szükséges intézkedésekről dönteni szíveskedjen.

**Határozati javaslat I.**

Cikó Község Önkormányzat Képviselő-testülete a Rumbus Egészségügyi és Szolgáltató Bt. Bonyhád II. háziorvosi körzet háziorvosi feladatinak ellátására kötött feladat-ellátási szerződését 2018. február 28. napjával megszünteti.

Határidő: 2018. február 28.

Felelős: Haures Csaba polgármester

**Határozati javaslat II.**

Cikó Község Képviselő-testülete felhatalmazza a polgármestert, hogy a Bonyhád II. háziorvosi körzet háziorvosi feladatainak helyettesítéssel történő ellátására a Molnár Gyógyító és Szolgáltató Bt.-vel megbízási szerződést kössön.

Határidő: 2018. február 28.

Felelős: Haures Csaba polgármester

Cikó, 2018. január 18.

Haures Csaba

polgármester

1. **melléklet**

**Feladat-ellátási szerződés megszűntetése**

mely létrejött egyrészről **Bonyhád Város Önkormányzata** (székhely: 7150 Bonyhád, Széchenyi tér 12. adószám: 15733517-2-17, törzsszám: 733513, képviseli: Filóné Ferencz Ibolya polgármester) és **Cikó Község Önkormányzata** (7161 Cikó, Iskola tér 1., adószám 15415369-2-17, törzsszáma: 415365, képviseli Haures Csaba polgármester), mint megbízók (továbbiakban: Megbízók),

másrészről **Rumbus Bt.** (székhely: 7624 Pécs, Hermann Ottó u. 1., cégjegyzékszám: 02-06-073289, adószám: 22343479-1-02, képviseli: Dr. Rumbus Zoltán háziorvos), mint megbízott (továbbiakban: Megbízott)

- a továbbiakban együttesen: Szerződő Felek -

között, Bonyhád Város Önkormányzatának Képviselő-testülete …/2018.(….) számú képviselő-testületi határozata és Cikó Község Önkormányzatának Képviselő-testülete …/2018.(….) számú képviselő-testületi határozata alapján az alábbi feltételek szerint:

1. Szerződő Felek rögzítik, hogy Magyarország helyi önkormányzatairól szól 2011. évi CLXXXIX. törvény 13. § 4. pontja alapján Megbízók kötelesek gondoskodni Bonyhád városban, illetve Cikó községben az egészségügyi alapellátásról.

E kötelező önkormányzati feladat biztosítása érdekében Megbízók megbízták Megbízottat Bonyhád Város Önkormányzatának az egészségügyi alapellátás körzeteiről szóló 6/2016. (IV.22.) önkormányzati rendelet 1. mellékletében meghatározott Bonyhád II. számú háziorvosi körzet háziorvosi feladatainak ellátására és Szerződő Felek az egészségügyi alapellátásról szóló 2015. évi CXXIII. törvény 5. § (1) bekezdésének a) pontja, valamint az önálló orvosi tevékenységről szóló 2000. évi II. törvény 2. § (1)-(2) bekezdése, 2/B. § (1)-(6) bekezdései alapján a feladatellátással kapcsolatos jogaikat és kötelezettségeikről Bonyhádon, 2016. november 30. napján szerződést kötöttek.

1. Megbízott a feladat ellátási szerződést 2017. augusztus 29. napján felmondta a szerződésben foglaltaknak megfelelően, ezért Szerződő Felek a feladat-ellátási szerződést 2018. február 28-án megszűntetik.
2. Megbízott kijelenti, hogy a Bonyhád II. háziorvosi körzethez tartozó háziorvosi rendelőket legkésőbb 2018. február 28. napján Megbízók rendelkezésére bocsátja, és a bonyhádi rendelő vonatkozásában az őt terhelő rezsifizetési kötelezettségnek eleget tesz. Ennek elmulasztása esetén felel minden okozott kárért. Az átadás-átvételekről jegyzőkönyveket kell kiállítani.

A feladat-ellátási szerződés 12. a) pontja alapján használatba adót és használót egymással szemben elszámolási kötelezettség terheli.

1. Megbízott kijelenti, hogy a betegekre vonatkozó, az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény szerint kezelt egészségügyi dokumentációt az Önkormányzatoknak legkésőbb 2018. február 28. napján térítésmentesen, használható állapotban átadja, melyet az átadás-átvételi jegyzőkönyvekben rögzíteni kell.

1. Felek kijelentik, hogy - a feladat-ellátási szerződéssel összefüggésben - egymással szemben további követelésük nincs.
2. Jelen feladat-ellátási szerződésben nem szabályozott kérdésekben az egészségügyi és társadalombiztosítási jogszabályok, valamint a Polgári Törvénykönyvről szóló 2013. évi V. törvény rendelkezései az irányadók.

Jelen szerződés 2 (kettő) oldalból áll, 6 (hat) eredeti, egymással teljesen egyező példányban készült, amelyből 2-2 példány Megbízókat és 2 példány Megbízottat illeti.

Jelen szerződést szerződő felek annak elolvasását és értelmezését követően, mint akaratukkal mindenben megegyezőt, jóváhagyólag írják alá.

Bonyhád, 2018. …

………………………………. ……………………… …………………….

Filóné Ferencz Ibolya Haures Csaba Dr. Rumbus Zoltán

polgármester polgármester háziorvos

Bonyhád Város Önkormányzata Cikó Község Önkormányzata Rumbus Bt.

megbízó megbízó megbízott

Ellenjegyezte:

...................................................

Dr. Puskásné Dr. Szeghy Petra

jegyző

Pénzügyi ellenjegyző:

......................................................

Fauszt Józsefné

pénzügyi osztályvezető

1. **melléklet**

**Megbízási szerződés**

mely létrejött egyrészről

**Bonyhád Város Önkormányzata** (székhely: 7150 Bonyhád, Széchenyi tér 12. adószám: 15733517-2-17, törzsszám: 733513, képviseli: Filóné Ferencz Ibolya polgármester) és **Cikó Község Önkormányzata** (7161 Cikó, Iskola tér 1., adószám 15415369-2-17, törzsszáma: 415365, képviseli Haures Csaba polgármester), mint megbízók (továbbiakban: Megbízók),

másrészről a **Molnár Gyógyító és Szolgáltató Bt.** (székhely: 7150 Bonyhád, Kossuth u. 29., cégjegyzékszám: CG1706003548, adószám: 26476124-1-17), Képviseli: Dr. Molnár Mária háziorvos, lakcím:7150 Bonyhád, Arany János u. 4., mint megbízott (továbbiakban: Megbízott)

- a továbbiakban együttesen: Szerződő Felek -

között, Bonyhád Város Önkormányzatának Képviselő-testülete …../2018.(….) számú képviselő-testületi határozata és Cikó Község Önkormányzatának Képviselő-testülete …/2018.(…) számú képviselő-testületi határozata alapján az alábbi feltételek szerint:

1. Szerződő Felek rögzítik, hogy Magyarország helyi önkormányzatairól szól 2011. évi CLXXXIX. törvény 13. § 4. pontja alapján Megbízók kötelesek gondoskodni Bonyhád városban, illetve Cikó községben az egészségügyi alapellátásról.

E kötelező önkormányzati feladat biztosítása érdekében Megbízók megbízzák Megbízottat Bonyhád Város Önkormányzatának az egészségügyi alapellátás körzeteiről szóló 6/2016. (IV.22.) önkormányzati rendelet 1. mellékletében meghatározott Bonyhád II. számú háziorvosi körzet háziorvosi feladatainak helyettesítéssel történő ellátására és Szerződő Felek az egészségügyi alapellátásról szóló 2015. évi CXXIII. törvény 5. § (1) bekezdésének a) pontja, valamint az önálló orvosi tevékenységről szóló 2000. évi II. törvény 2. § (1)-(2) bekezdése, 2/B. § (1)-(6) bekezdései alapján a feladatellátással kapcsolatos jogaikat és kötelezettségeiket alábbi szerződésben rögzítik.

1. A Megbízók megbízzák a Megbízottat, hogy 2018. március 01. napjától határozatlan ideig a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendeletben (továbbiakban: rendelet) rögzítetteknek megfelelően a Bonyhád II. háziorvosi körzetben végzi a háziorvosi tevékenység helyettesítéssel történő ellátását. Az érintett háziorvosi körzet utcajegyzékét a szerződés 1. melléklete tartalmazza.
2. Megbízott jelen szerződés keretében kötelezettséget vállal arra, hogy egészségügyi gazdálkodó szervezet keretében a mindenkori hatályos jogszabályoknak, szakmai és etikai előírásoknak megfelelően ellátja a háziorvosi feladatokat.
3. Megbízott tekintetében a háziorvosi tevékenységet személyesen Dr. Molnár Mária 7150 Bonyhád Arany J. u. 4. (pecsétszám : 50092 ) látja el.

Akadályoztatása esetén:……………………….orvos (pecsétszám:………………) látja el.

1. Megbízott köteles a rendelet rendelkezéseinek megfelelően rendelés céljából a betegek rendelkezésére állni:

Bonyhád Perczel M. u. 49. szám alatti telephelyen:

hétfő: 12.00-13.30

kedd:  09.00-11.00

csütörtök: 12.00-14.00

péntek:  13.00-15.00

Cikó Iskola tér 1. szám alatti telephelyen:

szerda: 13.00-15.30

Rendelkezésre állás ideje rendelési időn kívül naponta: 8.00-16.00 óráig.

Megbízott a helyettesítés időtartama alatt a felnőtt központi ügyeletben is köteles részt venni, melynek ellátását a „BZS” Bt biztosítja.

1. Megbízott a 2. pontban megjelölt tevékenységet Bonyhádon a Szinkrón-Bonyhád Kft. tulajdonát képező Bonyhád, Perczel u. 49. szám alatt található orvosi rendelőben végzi, melyet térítésmentesen használ, a tulajdonos és Bonyhád Város Önkormányzatának külön megállapodása alapján. A háziorvosi rendelő rezsiköltségeit a Bonyhád Város Önkormányzata köteles viselni. Az orvosi rendelőben található - nem Megbízott tulajdonát képező - eszközök, berendezések használatára Megbízott térítésmentesen jogosult. Megbízott köteles a felszereléseket, berendezéseket, műszereket rendeltetésszerűen használni. A nem rendeltetésszerű használat miatti károsodás esetén Megbízottat kártérítési kötelezettség terheli.
2. Megbízott 2. pontban megjelölt tevékenységet Cikón a Cikó Község Önkormányzatának tulajdonát képező, Cikó Iskola tér 1. szám alatt található orvosi rendelőben végzi, amelyet a községi önkormányzat - jelen szerződés időtartamára - térítésmentesen Megbízott használatába adja eszközökkel és berendezésekkel együtt. A rezsiköltséget az Önkormányzat fizeti.
3. Bonyhád Város Önkormányzata kijelenti, hogy Bonyhád Perczel M. u. 49. és Cikó Iskola tér 1. telephelyre érvényes működési engedéllyel rendelkezik. A jelen szerződésben bekövetkezett változásokat a Tolna Megyei Kormányhivatal Szekszárdi Járási Hivatal Hatósági Főosztály Népegészségügyi Osztályához bejelenti.

Megbízott kijelenti, hogy érvényes felelősségbiztosítással rendelkezik.

1. Megbízott a megbízást a szolgáltató utasításai szerint és a Megbízók érdekeinek megfelelően köteles teljesíteni. A kapott utasítástól nem térhet el. Amennyiben feladat teljesítésben akadályozva van, arról haladéktalanul köteles a Megbízókat értesíteni.
2. Megbízott a háziorvosi tevékenységet a helyettesítéssel érintett II. számú körzetben a hatályos jogszabályok szerinti képesítésű alkalmazott / ápoló/ közreműködésével látja el, amelynek foglalkoztatásáról a Megbízott gondoskodik, és annak díját a megbízási díj magában foglalja.
3. Felek a szerződés teljesítése során a teljesítés érdekében kijelölt képviselő útján folyamatosan konzultálnak. Képviselő a következő: Nagy Vilmosné.
4. Szerződő felek a megbízási díjat egyező akarattal bruttó 940.000 Ft/hó összegben állapítják meg.
5. A megbízási díjról a számlát a Megbízott gazdálkodó szervezet állítja ki, amelyet köteles a szolgáltató felé benyújtani. A megbízási díj kifizetésére Megbízott gazdálkodó szervezete által kiállított számla alapján, szakmai teljesítést követően kerül sor.
6. Bonyhád Város Önkormányzata a megbízási díjat a számla leadását és szakmai teljesítés igazolását követően 8 munkanapon belül utalja a Megbízott alábbi …… számlaszámára. A számlák tartalmi hiányosságaiból adódó késedelmes fizetéssel együtt járó többletköltségek a Megbízottat terhelik.
7. Jelen megbízási szerződés a Felek aláírást követően 2018. március 01. napjától lép hatályba.
8. Jelen szerződést a felek határozatlan időre kötik azzal, hogy azt bármelyik fél 30 napos felmondási idővel szüntethetik meg, amelyet írásban kell a másik féllel közölni. Megbízók tájékoztatják Megbízottat, hogy a megbízási szerződés várható időtartama: Dr. Rumbus Zoltán praxisának értékesítéséig, vagy Dr. Rumbus Zoltán praxisértékesítésre rendelkezésre álló határidőtől (2018. augusztus 31.) számított legfeljebb 3,5 hónap.
9. A megbízási szerződést indoklással felmondhatja, ha

* a háziorvos szerződésben vállalt kötelezettségét írásbeli felszólítás ellenére sem teljesíti, vagy folytatólagosan megszegi a jogszabályban foglalt működésére vonatkozó előírásokat,
* a háziorvos önálló egészségügyi tevékenység végzésére való jogosultságát bármely okból elveszti.

1. Szerződő felek kölcsönösen kötelezettséget vállalnak arra, hogy a szerződés fennállása alatt együttműködnek a háziorvosi szolgálat zavartalan biztosítása érdekében. Jelen szerződésben foglaltak betartását a Megbízók ellenőrizhetik.
2. Szerződő felek a szerződésből eredő vitáikat elsősorban peren kívül rendezik, ennek meghiúsulása esetére a felek a Szekszárdi Járásbíróság, illetve a Tolna Megyei Törvényszék kizárólagos illetékességét kötik ki.
3. A jelen szerződés nem szabályozott kérdésekben a Polgári Törvénykönyv megbízási szerződésre vonatkozó rendelkezései irányadóak.

Jelen szerződés 4 (négy) számozott oldalból áll, és 6 (hat) egyező példányban készült, melyet a felek átolvasás és értelmezést követően, mint akaratukkal mindenben megegyezőt jóváhagyólag aláírtak.

Bonyhád, 2018. …

………………………………. ..……………………………

Filóné Ferencz Ibolya Haures Csaba

polgármester polgármester

Bonyhád Város Önkormányzata Cikó Község Önkormányzata

Megbízó Megbízó

......................................................   
Dr. Molnár Mária

háziorvos   
 Molnár Gyógyító és Szolgáltató Bt.

Megbízott

Ellenjegyezte:

...................................................

Dr. Puskásné Dr. Szeghy Petra

jegyző

Pénzügyi ellenjegyző:

......................................................

Fauszt Józsefné

pénzügyi osztályvezető